การแข่งขันวิ่งมาราธอนรายการ Great Ethiopian Run ครั้งที่ 9
การแข่งขันวิ่งมาราธอนรายการ Great Ethiopian Run ครั้งที่ 9 เกิดเหตุการณ์ที่ต้องถือว่าเป็นสถิติใหม่มากมาย ไม่ว่าจะเป็นจำนวนผู้เข้าร่วมที
ในอดีตนั้นการแข่งขันวิ่งมาราธอนรายการ Great Ethiopian Runคือจุดเริ่มต้นของตำนานนักวิ่งระดับโลกหลายต่อหลายคนและในประเทศที่การวิ่งแข่งเป็นทั้งความหลงใหลส่วนบุคคลและกีฬาแห่งชาติวิ่งมาราธอนรายการนี้ จึงเป็นการแข่งขันที่ยิ่งใหญ่ที่สุดของเอธิโอเปีย ที่มีฝูงชนมากมายร่วมเป็นสักขีพยานตั้งแต่จุดออกตัวจนถึงเส้นชัยผู้สูงอายุบางคนที่ร่วมวิ่งด้วยบอกว่า การร่วมวิ่งแข่งรายการนี้เป็นเสมือนธรรมเนียมของครอบครัวไปแล้วและบางคนก็มาร่วมเพราะต้องการสะสมเสื้อยืดหลากสีให้ได้ครบทุกๆปีในขณะที่เด็กน้อยที่มาร่วมสังเกตุการณ์หลายคนวาดฝันว่าสักวันหนึ่งจะได้ร่วมแข่งขันคว้าเหรียญทองและก้าวไปเป็นนักวิ่งผู้ยิ่งใหญ่ของโลก ดังเช่นตำนานนักวิ่งรุ่นก่อนๆ นักวิ่งมาราธอนราว 33,000 คน รวมตัวกันที่จตุรัสกลางกรุงAddisAbaba ทุกคนสวมเสื้อยืดสีเขียว ดูแล้วคล้ายกับคลื่นยักษ์สีเขียว กำลังเคลื่อนไปตามท้องถนนเพื่อร่วมในการแข่งขันวิ่งมาราธอนระยะทาง 10 กิโลเมตร รายการ GreatEthiopian Run ครั้งที่ 9 ซึ่งจัดขึ้นโดยนักวิ่งมาราธอนระดับโลกชาวเอเธิโอเปียเจ้าของสถิติโลกวิ่งมาราธอนชาย Haile Gebreselassie การวิ่งระยะทางไกลที่ความสูง 2,450เมตรเหนือระดับน้ำทะเลนั้น ไม่ใช่เรื่องง่ายเลย แต่ร่างกายของชาวเอธิโอเปีย ดูเหมือนถูกสร้างขึ้นมาเพื่อให้วิ่งแข่งโดยเฉพาะและในการแข่งขันครั้งนี้ก็เช่นเดียวกันเมื่อเด็กหนุ่มนักวิ่งอายุ 19 ปี Tilahun Regassa ได้รับการบันทึกชื่อเป็นนักวิ่งมาราธอนผู้ยิ่งใหญ่คนใหม่ของเอธิโอเปียเมื่อเขาวิ่งเข้าเส้นชัยเป็นคนแรก และทำเวลาได้ 28 นาที 36 วินาทีเร็วกว่าสถิติเดิมของรายการนี้ 30 วินาที ในขณะเดียวกัน Koreni Jelila นักวิ่งมาราธอนหญิงอายุ 23 ปี คว้าเหรียญทองของทางฝ่ายหญิง ด้วยเวลา 33นาที 3 วินาที เร็วกว่าสถิติเดิม 40 วินาที สถิติใหม่อีกอย่างหนึ่งก็คือ รายการ Great Ethiopian Run ปีนี้ สามารถระดมเงินเพื่อการกุศลได้ถึง 41,000 ดอลล่าร์มากที่สุดเท่าที่เคยจัดมาโดยเงินส่วนนี้จะนำไปใช้ในโครงการดูแลรักษาเด็กที่ติดเชื้อ HIV-AIDS ในเอธิโอเปีย คุณ Haile Gebreselassieผู้จัดงาน กล่าวว่าเขารู้สึกพอใจกับสถิติใหม่ทุกอย่างที่เกิดขึ้น นักวิ่งมาราธอนระดับโลกผู้นี้บอกว่าหากดูในแง่ของผู้เข้าร่วม นี่คือการแข่งขันวิ่งมาราธอนรายการใหญ่ที่สุดในอาฟริกาและหนึ่งในรายการใหญ่ที่สุดในโลก ทางด้านคุณ Paula Radcliffe นักวิ่งจากอังกฤษเจ้าของสถิติโลกวิ่งมาราธอนหญิง ซึ่งเดินทางมาเข้าร่วมในการแข่งขันครั้งนี้ด้วยบอกว่าไม่เคยเห็นการวิ่งมาราธอนที่ไหนยิ่งใหญ่ขนาดนี้ ตำนานนักวิ่งมาราธอนชาวอังกฤษผู้นี้บอกว่าแม้เธอจะทราบดีว่าการวิ่งนั้นคือกีฬาอันดับหนึ่งของเอธิโอเปียแต่ก็อดไม่ได้ที่จะตื่นตาตื่นใจ กับผู้คนจำนวนมาก และบรรยากาศในการแข่งขัน แล้วยิ่งมองไปทางไหนก็เห็นแต่เสื้อสีเขียวก็ยิ่งรู้สึกพิเศษมากขึ้นอีก